বিমায় জিএসটি ছাড়ে আদৌ কতটা লাভ আদ আদমির?

ওয়েব ডেস্ক: বিমায় (Insurance) মকুব জিএসটি (GST)। কিন্তু ইনপুট ট্যাক্স ক্রেডিটের (Input Tax Credit) কী হবে? বিমার প্রিমিয়াম কি বাড়বে? যতটা ভাবছেন, বিমায় তত সুবিধা হবে না কিন্তু। বিমায় জিএসটি শূন্যতে নেমেছে, স্বস্তি মিলেছে লক্ষ লক্ষ সাধারণ মানুষের। তবে প্রশ্ন উঠছে, সত্যিই কি অতটা কমবে বিমার প্রিমিয়াম? কী হবে ইনপুট ট্যাক্স ক্রেডিটের?

২২ সেপ্টেম্বর থেকে ব্যক্তিগত সব ধরনের বিমায় জিএসটি ১৮ শতাংশের বদলে হবে শূন্য। কিন্তু এতটাই সুবিধা মিলবে কি? ইনপুট ট্যাক্স ক্রেডিট কী? ব্যবসায়ী পণ্য তৈরি করতে কাঁচামাল কিনতে জিএসটি দেয়। ব্যবসায়ী তৈরি পণ্য ক্রেতাকে বিক্রি করে, ক্রেতারা জিএসটি দেয়। ক্রেতার দেওয়া কর থেকে ব্যবসায়ী নিজের কর-বাবদ খরচ কেটে রাখে। অবশিষ্ট কর সরকারের ঘরে জমা করে ব্যবসায়ী।

আরও পড়ুন: ভালোবেসে বিয়ে করা স্বামীকে নিষ্ঠুর বলা গ্রহণযোগ্য নয়: হাইকোর্ট

নয়া সিদ্ধান্তে ক্রেতার জিএসটি শূন্য, ব্যবসায়ী ইনপুট ট্যাক্সের খরচ ফেরত পাবেন কীভাবে? তা না পেলে বেচাকেনা লাভজনক থাকে না। সেক্ষেত্রে বিমার প্রিমিয়ামের দাম বাড়াতে পারে ব্যবসায়ী। বিমায় জিএসটির উদাহরণ কেমন? ধরা যাক, প্রিমিয়ামের দাম ১০০ টাকা, ক্রেতার খরচ জিএসটি-সহ ১১৮ টাকা। নয়া ব্যবস্থায় ক্রেতার খরচ ১০০ টাকা। ইনপুট ট্যাক্সের ধাক্কা সামলাতে প্রিমিয়ামের দাম বাড়াবেন ব্যবসায়ী, প্রিমিয়ামের দাম হয়তো ১১২ টাকা হবে। ক্রেতার সাশ্রয় ১৮ টাকা না হয়ে হবে ৬ টাকা। বিমার খরচ যে কিছুটা কমবে, সে বিষয়ে সন্দেহ নেই। তবে, যতটা ভাবছেন, ততটা হয়তো নয়, এই যা!

দেখুন অন্য খবর: